cyanic-selkie/wikianc huggingface dataset:
Xerardo Álvarez Gallego
Traxectoria
miniatura|265px|Gerardo Álvarez Gallego e [[Juan Antonio Prieto Rivas nun mitin en Pías, Ponteareas, en decembro de 1930.]] Fillo de Xerardo Álvarez Limeses, cursou o bacharelato en Ourense e rematou o último curso en Pontevedra, onde tamén obtivo o título de mestre. Licenciouse en Dereito na Universidade de Santiago de Compostela e exerceu como procurador en Vigo. Colaborou nos xornais Galicia, El Pueblo Gallego, onde foi redactor xefe, e El País. Foi militante do Partido Galeguista, do que foi secretario, e onde traballou co seu cuñado Alexandre Bóveda, foi un dos cinco candidatos galeguistas propostos polo PG para concorrer nas eleccións xerais coa Fronte Popular. En abril de 1936 foi elixido compromisario na candidatura da Fronte Popular por Pontevedra para a elección do presidente da República. Logo do golpe de Estado do 18 de xullo de 1936 fuxiu a Santiago de Compostela agochándose na clínica de Ramón Baltar, quen lle vendou cabeza e cara simulando unha operación e así logrou pasar a Portugal.
Nilo
260px|miniatura miniatura|Montaxe fotográfica de imaxes de satélite do Nilo (cortesía da [[NASA).]]
Nilo Branco
O Nilo deixa o Lago Vitoria nas Cataratas Ripon, preto de Jinga, en Uganda como Nilo Vitoria''. ''Flúe uns 500 km, atravesando o Lago Kyoga, até o Lago Alberte, onde toma o nome de Nilo Alberte. Pasa entón ao Sudán, onde se coñece como Bahr al Jebel. Na confluencia deste co Bahr el Ghazal, que ten 720 km., o río pasa a denominarse Bahr al Abyad ou Nilo Branco, por causa da arxila en suspensión que arrastra. Desde aquí diríxese a Khartún.
Nilo Azul
miniatura|Imaxe por satélite de onde se fusionan os Nilos Branco e Azul O Nilo Azul (Tiqur Abbay (río Abay Negro) para os etíopes; Bahr al Azraq para os sudaneses) parte desde o lago Tana nas terras altas etíopes. Percorre 1.400 km até Khartún, onde se xunta co Nilo Branco. A maior parte da auga que arrastra o Nilo (80-85%) orixínase en Etiopía, pero esta cantidade só se dá no verán, cando caen as grandes choivas na meseta etíope. O resto do ano, os grandes ríos que percorren Etiopía e desembocan no Nilo (Sobat e Atbara) levan pouca auga ou están secos.
Papel na fundación da civilización exipcia
O historiador grego Heródoto escribiu que "Exipto é o regalo do Nilo", e non sen razón. Sen a irrigación posibilitada polas augas do Nilo, a civilización exipcia probablemente sería efémera. O Nilo proporcionou os elementos que posibilitaron a eclosión e o desenvolvemento dunha gran civilización que perdurou tres mil anos. O comercio foi continuo no Nilo desde hai miles de anos, como podemos ver no óso de Ishango, posiblemente a proba máis coñecida da multiplicación por duplicación exipcia que foi descuberto preto do lago Eduardo, no nordés do Congo e que foi datado cara ao ano 20 000 a. C., no Paleolítico superior.
A procura das fontes do Nilo
As fontes do Nilo Branco ficaron ignotas até o século XIX, cando John Hanning Speke foi o primeiro en identificalas co lago Vitoria cando alcanzou a súa beira sur durante a súa viaxe de exploración polo África central con Richard Francis Burton e cuxo obxectivo era localizar os Grandes Lagos. Crendo atopar a fonte do Nilo ao ver por vez primeira esta «gran extensión de augas abertas», Speke deulle o nome da soberana do Reino Unido de entón. Burton, que se estivo recuperando dunha enfermidade descansando algo máis ao sur, nas esquinas do lago Tanganica, montou en cólera ao saber que Speke dera por demostrado que o seu descubrimento era a auténtica fonte do Nilo, cando Burton considerábao aínda como algo sen certificar. O que seguiu foi unha gran pelexa pública, que non só orixinou un intenso debate dentro da comunidade científica da época, senón que incitou a moitos outros exploradores para confirmar ou refutar o descubrimento de Speke. En virtude desta polemica, Speke, volveu uns anos despois (en outubro de 1860) para demostrar que os seus cálculos eran correctos, e descubriu as cataratas Ripon, que intuíu eran onde nacía o Nilo. Esta vez volveu polo lado norte, aínda que non puido facelo seguindo todo o curso do Nilo por problemas coas tribos veciñas, seguiu a dirección norte ata Gondokoro (Sudán) onde se atopou con Samuel Baker e a súa esposa que ían río arriba, e terminou de atravesar Exipto para volver a Inglaterra. O coñecido explorador e misioneiro británico David Livingstone fracasou no seu intento de confirmar as aseveracións de Speke ao desprazarse demasiado ao oeste e entrar na conca do Congo. Finalmente foi o explorador galés Henry Morton Stanley quen confirmou a veracidade do descubrimento de Speke ao circunnavegar o lago Vitoria e describir a gran saída de auga das cataratas Ripon na beira norte. Foi durante esta viaxe no que se supón que Stanley saudou ao explorador británico coas palabras «O doutor Livingstone, supoño?» ao atopar ao escocés enfermo e abatido no seu campamento á beira do lago Tanganica.
Expedicións recentes
miniatura|Confluencia dos ríos [[río Kagera|Kagera e o Ruvubu preto das cataratas Rusumo.]] A expedición o Nilo Branco, dirixida polo surafricano Hendri Coetzee e patrocinada pola National Geographic Society, foi a primeira en navegar o Nilo na súa integridade. A expedición partiu da fonte do Nilo en Uganda o 17 de xaneiro de 2004 e chegou ao mar Mediterráneo exactamente en Rosetta catro meses e dúas semanas máis tarde. National Geographic produciu unha película sobre esta expedición cara a finais de 2005 e titulouna O río máis longo.
As inundacións do Nilo
No Nilo sitúanse as cidades de Khartún, Asuán, Luxor e O Cairo. A primeira catarata, a máis próxima á desembocadura do río, é a de Asuán, ao norte da Gran Presa. Entre esta e o norte existe unha importante ruta turística, con barcos de cruceiro e botes de vela tradicionais, as falucas. Dúas paradas típicas son Edfu e Kom Ombo. Por problemas de seguridade, non se viaxa máis ao norte.
Aplicación móbil
As aplicacións móbiles foron orixinalmente ofrecidas para mellorar a produtividade xeral e a recuperación de documentos, incluíndo funcións básicas como correo electrónico, calendario, contactos ou información meteorolóxica. Porén, a demanda pública e a dispoñibilidade de ferramentas de desenvolvemento levou á súa rápida extensión noutras categorías como xogos, GPS, compra de entradas para acontecementos, consulta de contas de aforros, etc. A popularidade das aplicacións móbiles seguiu a medrar por mor de que o seu uso se fixo cada vez máis adoito entre os usuarios de teléfonos móbiles.
Pforzheim
Cultura
Os centros culturais máis destacábeis son o teatro central, chamado Stadttheater construído a principios dos anos 90, que tamén conta cun escenario reservado para o under, e o Kulturhaus Osterfeld, que anteriormente foi o teatro máis grande da cidade. O centro cultural independente máis importante é o Kupferdächle, que ofrece cursos para mozos e organiza recitais. Pforzheim ademais conta cunha cantidade de bares e discotecas, a máis tradicional é o Kairo (agora chamado Loewenzahn) situado nun bosque nos arredores.
Daniel Revenu
Daniel Revenu, nado en Melun o 5 de decembro de 1942, é un tirador de esgrima francés, xa retirado, gañador de seis medallas olímpicas.
Gran Premio de Alemaña de 1976
Informe da Carreira
Debido ás condicións de mollado do sábado, a grella foi a resultante da cualificación do venres, cuns tempos por volta de 7:06, máis similares aos de. James Hunt logrou a pole con Niki Lauda segundo, mentres que Patrick Depailler quedou terceiro no Tyrrell P34 de seis rodas. Hans-Joachim Stuck foi cuarto no seu March por diante de Clay Regazzoni, Jacques Laffite, Carlos Pace, Jody Scheckter, Jochen Mass e Carlos Reutemann.
A maioría dos coches pararan no lugar do accidente, ao non poder pasar pola estreita pista. A carreira detívose despois do accidente e na reanudación só había 20 coches (4 coches menos que na primeira saída), Chris Amon decidiu non reiniciar a carreira. A choiva cesara e Hunt pasou a Regazzoni, Scheckter, Depailler e Pace para lograr a vantaxe definitiva. En Flugplatz Peterson perdeu o control do seu March e estrelouse fortemente, mentres Regazzoni fixo outro trompo e Depailler saíuse ao evitar o Ferrari. Pace superou a Scheckter e así terminou a primeira volta en segunda posición. Na segunda volta Scheckter pasou Pace e o brasileiro caeu detrás de Regazzoni na terceira volta, Vittorio Brambilla cando ía sexto estrelouse na ponte Adenau debido a un fallo dos freos no seu March. Mass aproveitouse diso e superou a Gunnar Nilsson na quinta volta e a Pace na volta 10. Na 12ª volta Regazzoni trompeou de novo e Mass avanzou a terceira posición con Pace cuarto, Nilsson quinto e Stommelen sexto.
O Bolo
Historia
Durante a idade media A zona pertenceu ao condado de Lemos. Pedro I de Castela concedeu privilexios á vila do Bolo polo seu apoio a loita contra o seu irmán Henrique II. O castelo do Bolo foi derruído na Gran Guerra Irmandiña e reedificado por orde do conde de Benavente, Juan de Pimentel. Logo de diversos preitos entre a nobreza e a vila, os habitantes do Bolo pasaron a estar directamente baixo xurisdición real a finais do século XVI. No século XVIII o castelo é abandonado.
Jorge Cano
Jorge Cano Bermúdez de Castro, nado na Coruña o 4 de xullo de 1990, é un futbolista galego. Xoga de interior dereito no Compostela.
Botos, Lalín
Xeografía
Na parroquia esta o polígono industrial de Botos.
Patrimonio
Preto da igrexa parroquial hai un cruceiro destacable.
Beatrice di Tenda
Acto II
Os cortesáns coñecen a terrible tortura que lle foi aplicada a Orombello. Logo, a corte é reunida e Filippo presenta o caso para a acusación. Traen a Beatrice a rastro, e ela protesta porque o tribunal carece de xurisdición. Logo levan a Orombello e, tras buscar desesperadamente o perdón de Beatrice, proclama a súa inocencia. Beatrice recupera a súa vontade de vivir e algo na súa fala conmove o corazón de Filippo. Anuncia que a sentenza debe demorarse. O tribunal indica que a tortura debe continuar ata que se diga a verdade. Novamente Filippo cambia de idea e, apoiando a decisión do tribunal, considera que é precisa máis tortura. O tribunal disólvese.
Mónica Bar Cendón
Mónica Bar Cendón, nada en Vigo o 30 de maio de 1962, é unha filóloga e ensaísta galega.
Traxectoria
Formou parte do Consello de redacción da revista cultural Festa da Palabra Silenciada, na que colabora asiduamente desde 1993. Tamén publica artigos en diversos diarios galegos como La Voz de Galicia e Faro de Vigo.
Abadía territorial
Antigas abadías territoriais
En Italia, as seguintes abadías teñen sido unidas cunha diocese:
Finis Mundi
Finis Mundi é unha novela de Laura Gallego García publicada pola Editorial SM en 1999. Recibiu o premio Barco de Vapor de 1998 e foi finalista do Premio Nacional de Literatura Infantil e Xuvenil. Foi traducido a varias linguas.
En latín finis mundi, significa a "fin do mundo", frase suxerida pola nai da autora, Marisa García. Pola súa parte, cada un dos tres capítulos que compoñen a obra comeza cunha expresión apocalíptica, como Mundus senescit ("o mundo avellenta"), Ruinis crescentibus ("medra a desolación, a ruína") ou Mundi termino appropinquante ("achégase a fin do mundo").
Libro 3: O Eixo do Pasado
Ano 999. O derradeiro eixo atópase no "Círculo de Pedra", que Lucía afirma ter visto en soños en Britania. Tras tomar un barco a Normandía dende A Coruña, parten cara Britania. No barco tamén viaxa Alinor de Bayeaux, unha dama normanda que vai en misión diplomática a Winchester. Durante a viaxe, Alinor e Lucía fanse amigas até o punto de que Lucía substitúe á criada de Alinor que finou na viaxe. Logo de chegar, Mattius descobre que ningún deles fala inglés, aínda que axiña comproban que Michel pode comunicarse cos monxes do lugar mediante o latín. Na illa, ocorren varios acontecementos: o barco no que viñan sofre un incendio e Michel intérnase no mosteiro de Winchester para espiar de preto ó bispo. Ata que as autoridades deteñen a Mattius acusándoo de provocar o incendio. Por sorte, Michel e Lucía van a rescatalo, pero chega un momento no que Lucía debe fuxir para buscar ela soa o último Eixo. Xa no bosque, coñece a Guthlac, o derradeiro druída, que a guía ata Stonehenge, o Círculo de Pedra que estaban buscando. Alí consegue o último Eixo, pero Alinor seguíralle a pista, revelando que está aliada coa Confraría. Porén, ela quere os eixos para os seus propios fins: quere converterse na soberana do mundo, en vinganza da súa dura infancia marxinada. Nestas, García escoita agochado todo, e mata a Alinor, acusándoa de traidora, e disponse a matar a Lucía cando chega Mattius e mata a García. Entón, Michel invoca xunto ós seus amigos ó Espírito do Tempo, que lles amosa a cada un o Pasado, o Presente e o Futuro. Michel admite sacrificarse para que a humanidade teña outra oportunidade. Despois, Mattius e Lucía comproban a morte de Michel, e deciden irse para vivir a súa vida.
Nava Castro
Traxectoria
Filla de José Castro Álvarez, alcalde de Ponteareas entre 1968 e 2000. Licenciada en Filoloxía Hispánica pola Universidade Complutense de Madrid. Foi tenente de alcalde do concello de Ponteareas, Concelleira de Economía e Facenda e de Servizos Sociais. En setembro de 1998 entrou no Parlamento de Galicia substituíndo a Pablo Crespo, pero remataría renunciando aos poucos meses trala condena do seu pai José Castro Álvarez por corrupción (falsidade documental e prevaricación) en solidariedade pola actitude de abandono por parte do partido.
Philippe Riboud
Philippe Riboud, nado en Lión o 9 de abril de 1957, é un tirador de esgrima francés, xa retirado, gañador de seis medallas olímpicas.
Traxectoria
Participou con 19 anos nos Xogos Olímpicos de 1976 celebrados en Montreal, rematando noveno na proba por equipos na modalidade de espada e trinta e sete na proba individual. Nos Xogos Olímpicos de 1980 de Moscova gañou a medalla de ouro na proba por equipos e a medalla de bronce na individual. Nos Xogos Olímpicos de 1984 dos Ánxeles revalidou a medalla de bronce na proba individual e gañou a medalla de prata por equipos. Finalmente, nos Xogos Olímpicos de 1988 de Seúl, onde foi o abandeirado da delegación francesa, gañou a medalla de ouro na proba por equipos e prata na individual.
Alexandros Papadiamandis
Traxectoria
Papadiamandis naceu na illa de Skiathos, no oeste do mar Exeo, lugar que aparece notablemente na súa obra. O seu pai foi sacerdote. Mudouse a Atenas de mozo para terminar os seus estudos de bacharelato, e iniciou estudos na facultade de filosofía de Atenas, pero nunca os terminou. Volveu á súa illa natal ao final da súa vida, onde morreu. Viviu de escribir, dende artigos en xornais e pequenas historias até varias novelas. Non casou. Morreu de pneumonía.
A novela A asasina (Ἡ φόνισσα) está considerada a súa obra fundamental.
Jung Hae-in
Jung Hae-in (en 정해인), nado en Seúl o 1 de abril de 1988, é un actor surcoreano. Fixo a súa primeira aparición en 2013 no vídeo musical de Moya, do grupo de k-pop AOA Black. A súa primeira aparición oficial nunha serie de televisión foi en Bride of the Century, o ano seguinte. Gañou recoñecemento con papeis secundarios en Guardian: The Lonely and Great God (2016), na serie de televisión de 2017 While You Were Sleeping e Prison Playbook. Jung tivo o seu primeiro papel protagonista no drama de 2018 Something in the Rain, que foi un grande éxito comercial é un dos dramas coreanos máis vistos da televisión por cable da historia.
Rial, Lobios, Lobios
Rial é un lugar da parroquia de Lobios no concello ourensán de Lobios na comarca da Baixa Limia. Non aparecen datos de habitantes no INE nin no IGE
Luz solar
A radiación solar pode ser tanto boa como mala para a saúde das persoas. Exposto á luz, o corpo humano utiliza a parte ultravioleta da luz do sol para facer a súa Vitamina D propia. Sen protector solar, demasiada radiación ultravioleta a luz pode causar queimaduras e cancro de pel.
IK Sävehof
O IK Sävehof é un equipo de balonmán da cidade de Partille (Suecia). Tanto o seu equipo masculino como o feminino compiten na máxima categoría do balonmán sueco, a Elitserien. Actualmente é un dos principais clubs do país.
Gianni Versace
Asasinato
En xullo de 2007, un ballet especialmente escrito foi presentado no Teatro alla Scala, en Milán, no marco do décimo aniversario da morte do deseñador. Thanks Gianni, With Love foi realizado polo coreógrafo francés Maurice Béjart, para quen Versace deseñou varios vestidos.
CB Calpisa
O traslado a Benidorm e a disolución
Dende a tempada 1988-89 ata a 1991-92 pasou a denominarse Helados Alacant. Na tempada 1992-93 o equipo, ante a perda de patrocinadores, decide aceptar a proposta do Concello de Benidorm e xoga os partidos nesa cidade co nome de Balonmano Benidorm.
A creación do BM Alicante
Coa colaboración da canteira dos colexios historicamente máis importantes de Alacant en balonmán, Agustinos, Salesianos e Xesuítas (Maristas quedou á marxe) e baixo a denominación de CB Estudiantes, o novo club saíu en Segunda, ascendeu a Primeira e máis tarde ata a División de Honra B na tempada 1995-96, onde competiu ata a súa cesión de dereitos ao BM Alicante, creado en xullo do 2000 e que collerá o relevo do Calpisa.
Macruronus magellanicus
Características
Ten a capacidade de rexenerar o péndulo caudal cando se dana.
Pesca
É unha especie de grande interese comercial para a pesca. Na Arxentina constitúe unha parte importante da pesca de altura.
Central nuclear
Historia
En 1956 empezou, en Inglaterra, a primeira planta nuclear que xeraba electricidade para uso comercial. En 1990 había 420 reactores nucleares comerciais en 25 países que producen o 17% da enerxía do mundo.
En España
En 1968, a central nuclear José Cabrera iniciaba a era da utilización da enerxía nuclear para a produción de enerxía eléctrica en España. Foi seguida polas centrais de Santa María de Garoña e Vandellòs I.
A segunda xeración de centrais nucleares foi posta en marcha en 1980 e 1985. Inclúe os reactores de Almaraz I e Almaraz II, Ascó I, Ascó II e Cofrentes. A participación nacional alcanzada na súa construción foi do 70%, lográndose que nos proxectos da terceira xeración (1987), Vandellòs II e Trillo I alcanzase o 85%.
En 2011 hai 6 centrais nucleares en funcionamento en España, con 8 reactores en total que proporcionan unha potencia total instalada de 7.728 MWe. Por orde de antigüidade son as seguintes:
Reactores rápidos
Neste tipo de reactores non existe o elemento moderador para os neutróns e por tanto o fluxo de neutróns cae na zona dos neutróns rápidos. Nestes reactores o combustible da zona central, formado por un óxido de uranio ou uranio e plutonio, rodéase dunha zona de óxido de uranio empobrecido, cun contido de U-235 menor ou igual ó de uranio natural.
Circuíto primario
O reactor e o seu circuíto de refrixeración están contidos dentro dun recinto hermético e estanco, chamado contención, que consiste nunha estrutura esférica de aceiro de 53 m de diámetro, construída mediante pranchas de aceiro soldadas de 40 mm de grosor e que se soporta sobre unha estrutura de formigón en forma de cáliz, que se aguanta sobre a lousa de cimentación de 3,5 m de grosor. A contención está situada no interior dun segundo edificio, tamén de formigón, chamado edificio do anelo de reactor, cuxas paredes exteriores teñen un grosor de 60 cm. Este ten forma cilíndrica e está rematado por unha cúpula semiesférica, que serve de blindaxe biolóxica.
Bragunde, Lendo, A Laracha
Bragunde é un lugar da parroquia de Lendo no concello coruñés da Laracha na comarca de Bergantiños. Tiña 29 habitantes no ano 2009 segundo datos do Instituto Nacional de Estadística, dos cales eran 17 homes e 12 mulleres.
Pedro Manuel Arias Veira
Traxectoria
Profesor de economía na Universidade de Santiago de Compostela. Foi profesor de estrutura económica, teoría económica, economía rexional, urbana e sectorial e economía política. É director da Fundación de Estudos Ágora de Galicia (2007). Foi elixido parlamentario polo PPdeG pola provincia da Coruña nas eleccións autonómicas de 2009 e foi voceiro de Industria do Grupo Popular. Nas autonómicas de 2012 volveu ser elixido deputado.
Steven R. Nagel
Traxectoria
Nagel graduouse en enxeñaría aeroespacial pola Universidade de Illinois en 1969 e era máster en enxeñaría mecánica pola Universidade do Estado de California en Fresno en 1978.
Michael Alram
Michael Alram, nado o 18 de abril de 1956 en Viena, é un numismático austríaco especializado na moeda da Antigüidade.
Traxectoria
Alram é, desde 2015, o presidente do Consello Internacional de Numismática. Con anteriordidade xa ocupara o cargo de secretario desta institución durante o período 2009-2015.
Publicacións
Esta é unha escolma das publicacións numismáticas máis salientables de Michael Alram ao longo da súa traxectoria académica:
CHP Sant Feliu
Historia
O Club Hoquei Patíns Sant Feliu naceu en 1974, cando un grupo de rapaces comezaron a xogar cuns sticks na pista de baloncesto da escola. Os pai dos rapaces, vendo a afección dos seus fillos, pediron permiso e axuda ao Concello para arranxar a pista, poñendo os alicerces do futuro club.
Século -XIX
Acontecementos relevantes
Imperio hitita en Hattusa, Anatolia.
Maverick Viñales
Historial
Comeza o 2013 cun equipo novo, o Calvo Team, compartindo box coa piloto Ana Carrasco. O campinato foi disputado ata o final entre Viñales, Salom e Álex Rins. Na penúltima cita do calendario no circuíto de Motegi no Xapón Viñales chegaba por detrás de Rins e Salom, pero os seus rivais non conseguirían puntuar por mor de dúas caídas, unha de elas provocada por Isaac Viñales, curmán de Maverick. Deste xeito, os tres pilotos chegarían á derradeira data no Circuíto Ricardo Tormo de Valencia separados por cinco puntos. Salom por mor dunha caída só acadou a décimo cuarta praza, pero a loita con Rins chegou ata a última curva da tempada onde remataría por impoñerse e conseguir o título Viñales.
Lingua portuguesa
O portugués é unha lingua romance nada na alta Idade Media na Gallaecia, que agora é Galiza e o norte de Portugal. Estendeuse polo mundo nos séculos XV e XVI, na época en que Portugal fundou un imperio colonial, incluíndo o Brasil en Suramérica, Goa na India e Macau na China. Daquela xurdiron tamén varias linguas crioulas baseadas no portugués, sobre todo en África, Asia e o Caribe.
Hoxe en día é unha das linguas do mundo máis faladas, na sexta posición en canto a falantes como primeira lingua (uns 250 millóns). É a lingua con maior número de falantes en Suramérica (máis de 200 millóns), así como unha importante lingua franca en África.
Eleccións municipais en Chandrexa de Queixa
Composición das Corporacións
Corporacións democráticas en Chandrexa de Queixa desde a aprobación da Constitución de 1978.
Lingua portuguesa
Historia
Entre o 409 d.C. (unha vez o Imperio Romano entraba en colapso) e o 711, a Península Ibérica foi invadida por pobos de orixe xermánica, coñecidos polos romanos como bárbaros. Os bárbaros (principalmente os suevos e os visigodos) absorberon en grande escala a cultura e a lingua da península; contodo, desde que as escolas e a administración romana pecharon, a Europa entrou na Idade das Tebras e as comunidades ficaron illadas, o latín popular comezou a evolucionar de forma diferenciada e a uniformidade da península rompeuse, levando á formación dun "romance lusitano". Desde 711, coa invasión islámica da península, o árabe tornouse a lingua de administración das áreas conquistadas. Contodo, a poboación continuou a usar as súas falas románicas de tal forma que cando os árabes foran expulsos, a influencia que exerceran na lingua foi pequena. O seu efecto principal foi no léxico.
Clasificación e linguas relacionadas
Ou tamén:
Distribución xeográfica
A lingua portuguesa é tamén unha das linguas oficiais de Timor-Leste (co tetum) e Macau (co chinés). É bastante falado, mais non oficial, en Andorra, Luxemburgo, Namibia e Paraguai. Crioulos portugueses son a lingua materna da poboación de Cabo Verde e de parte substancial dos guineenses e santomenses.
O portugués é falado por aproximadamente 200 millóns de persoas en América do Sur, 30 millóns de africanos, 15 millóns de europeos, 5 millóns en América do Norte e 0,33 millóns en Asia.
Padróns
O portugués ten dúas variedades escritas (padróns ou estándares) recoñecidas internacionalmente:
Dialectos
A lingua portuguesa posúe gran variedade de dialectos, moitos deles cunha acentuada diferenza lexical en relación ao portugués padrón - o que acontece especialmente no Brasil. Tales diferenzas, entre tanto, non prexudican moito a intelixibilidade entre os locutores de diferentes dialectos.
Gramática
O grao dos substantivos é, dunha forma xenérica, representado polos sufixos "-ão, -ona" para o aumentativo e "-inho, -inha" para o diminutivo, aínda que existen numerosas variacións para representar eses graos.
Lista de accidentes aéreos en 2018
Esta é unha lista sobre os accidentes aéreos que aconteceron durante o 2018.
Quereño, Quereño, Rubiá
Quereño é un lugar da parroquia de Quereño, no concello ourensán de Rubiá. No ano 2008 tiña 121 habitantes (62 homes e 59 mulleres), menos ca en 2007.
Deriva continental
A deriva continental refírese ao movemento relativo dos continentes terrestres, duns en relación aos outros. A teoría da deriva continental foi orixinalmente proposta por Alfred Wegener en 1912.
Historia e características
Wegener formulouna baseado en numerosas observacións que indican que os continentes estaban unidos en eras xeolóxicas pasadas. Estas evidencias inclúen a maneira en que parecen encaixar as formas dos continentes a cada lado do Océano Atlántico, como por exemplo África e Suramérica (aínda que Benxamín Franklin e outros xa se decataran do mesmo feito anteriormente). O parecido da fauna fósil dos continentes setentrionais e como algunhas formacións xeolóxicas continúan en continentes separados por océanos.
Gran Guerra Patria
Historia
O termo Guerra Patria refírese á resistencia rusa á invasión do Imperio Ruso por parte das tropas do Primeiro Imperio Francés de Napoleón Bonaparte, que pasou a ser coñecido como Guerra Patria de 1812. En ruso, o termo "отечественная война" orixinalmente refírese á guerra dentro do propio territorio (otechestvo significa "a Patria"), oposto ás campañas no estranxeiro (заграничная война), e máis tarde interpretado como a guerra pola Patria. Ás veces, a Guerra Patria de 1812 é coñecida como a Gran Guerra Patria (Великая отечественная война); a frase apareceu por primeira vez pouco despois de 1844 e fíxose popular na véspera do centenario da guerra de 1812.
Pobo choctaw
Historia
En 1819 Cyrus Kingsbury fundou Elliot, primeira escola choctaw.
Camposancos, Lalín
Patrimonio
A igrexa de San Cristovo de Camposancos é de estilo románico rural. Ten unha ábsida semicircular e unha singular estrutura do seu arco interior, apoiado en piares saíntes e non en columnas.
O castro da Goleta está na aba do monte Carrio. O castro confórmase a partir dun recinto de forma ovalada e un segundo recinto, polo leste, perceptible só en parte. A coroa ten un eixo maior de orientación E-O que mide uns 95 m no exterior e uns 55 m no interior. No eixo N-S a estrutura mide 80 m ao exterior e uns 50 m no interior. O recinto está defendido por un parapeto que levanta entre 5 e 8 m de altura. As súas características son difíciles de determinar no campo por mor da vexetación, pero segundo o plano topográfico e o modelo dixital do terreo (extraído dos datos LIDAR), parece ter de media uns 5 m de ancho e chega a levantar uns 4 m.
NCG Banco
Historia
O 12 de marzo comeza a operar fóra de Galicia baixo a denominación comercial EVO Banco e lanza o seu produto estrela a conta intelixente. Nas súas primeiras catro semanas de lanzamento, a conta intelixente capta 8.290 clientes e 70 millóns de euros.
Clientes
A base de clientes de NCG Banco, S.A. está formada por 2,7 millóns de persoas, das que 338.000 son empresas e autónomos (datos actualizados a decembro de 2011) e 2.367.051 familias. Durante 2011 incorpóranse 171.271 novos clientes activos. En detalle, a base de clientes repártese do seguinte xeito:
Efrén Vázquez
Efrén Vázquez Rodríguez, nado en Bilbao o 2 de setembro de 1986, é un piloto español de motociclismo. Actualmente compite na categoría de 125 cc, no equipo de Ajo Motorsport.
Castro da Cidá
O nome de Castro da Cidá pode referirse a varios poboados castrexos:
Carballeda de Valdeorras
Monumentos e turismo
Do megalitismo destaca o Lombo das Arcas. A vía militar romana XVIII ou Vía Nova atravesou Valdeorras. Próxima dela fican os piares da Pontóriga sobre o Sil, por onde atravesaba unha vía romana secundaria. A ponte que atravesa o río Casaio, que unia camiños secundarios da Vía XVIII, ten un só arco e está construída con lousas. Nese arco houbo unha vivenda, arrasada a fins do século XX por unha crecida.
Lugares de Carballeda de Valdeorras
Para unha lista completa de todos os lugares do concello de Carballeda de Valdeorras vexa: Lugares de Carballeda de Valdeorras.
Edda
Estas son partes fragmentarias dunha antiga tradición escáldica de narración oral (actualmente perdida) que foi recompilada e escrita por eruditos que preservaron unha parte destas historias.
Deriva continental e clima
Distribución actual dos continentes
¹ No hemisferio sur os únicos glaciares continentais importantes concéntranse na Antártida, totalmente cuberta polo xeo. Os principais glaciares de montaña no sur sitúanse nos Andes, o Kilimanxaro e Nova Zelandia. Debido a todo iso para medir o avance ou retroceso dos glaciares no sur úsanse como indicadores os de montaña.
Escurido, Lendo, A Laracha
Escurido é un lugar da parroquia de Lendo no concello coruñés da Laracha na comarca de Bergantiños. Tiña 32 habitantes no ano 2009 segundo datos do Instituto Nacional de Estadística, dos cales eran 14 homes e 18 mulleres.
Javier Zanetti
O 29 de abril anunciou a súa retirada do fútbol despois de 19 tempadas no Internazionale. O equipo retirou o seu dorsal, o 4, e nomeouno vicepresidente do club.
Cidade Deportiva de Riazor
Asemade, houbo outros proxectos de ampliación ou modificación como os do "Palacio dos Deportes e Ximnasio de Riazor" e "Construción do Frontón Municipal" de Antonio Tenreiro, ou o de "Construción de cuberta e peche das pistas de patinaxe e tenis" de Rodolfo Ucha, durante o franquismo, que non chegaron ser realizados. Como tampouco chegaría ver a luz -xa no século XXI- o proxecto de Peter Eisenman, que implicaba o derrubamento de todo o construído para erguer un complexo completamente novo, nin o promovido conxuntamente polo Concello e o Real Club Deportivo da Coruña como parte da candidatura Ibérica do Mundial de fútbol 2018/2022.
Vilaescura, Sober
Historia
En termos eclesiásticos é unha freguesía allea de San Pedro de Canaval, municipio de Sober, arciprestado de Amandi, provincia e diocese de Lugo. Pertenceu aos cabaleiros do Temple, e conserva no presbiterio o bo retablo maior de estilo rococó e seguramente de taller monfortino. Mostras da cultura hachelense foron atopadas no castro de Vilaescura, situado sobre o punto de ruptura da pendente que marca o inicio do canón do río Cabe, nunha propiedade privada. Tanto este asentamento como a súa contorna atópanse baixo unha carballeira, que facilita o paseo ata o lugar desde a igrexa con vistas ao Cabe, unha zona de extraordinaria beleza. Hai que dicir, porén, que boa parte das estruturas pétreas deste castro están desmanteladas.
Roberto Vázquez Souto
Traxectoria
No ano 2012 abandona o PP tras ser condenado por delito fiscal, ocupando a alcaldía até o 2015 como independente. Nas eleccións municipais do ano 2015 preséntase baixo a candidatura independente VUP, sendo a segunda forza máis votada tras o PPdeG e perdendo a alcaldía en favor do candidato desta formación Víctor Estévez Casal.
Íñigo Errejón
Orixes familiares e mocidade
Durante a súa mocidade, Iñigo Errejón foi scout e estivo achegado ó marxismo libertario.
Tratado de Batman
miniatura|dereita|300px|Grupo de [[Wurundjeri asinando o Tratado de Batman, 1835.]] Tratado de Batman foi un documento firmado o 6 de xuño de 1835 por John Batman, un gandeiro, empresario e explorador de Australia, e un grupo de anciáns Wurundjeri para a compra de terras nos arredores de Port Phillip, preto da actual cidade de Melbourne.
Trofeo Teresa Herrera 2003
A 58º edición do Trofeo Teresa Herrera celebrouse na Coruña entre o 4 e o 6 de agosto de 2003 nun torneo triangular. O campión foi o Deportivo da Coruña, que logrou o seu undécimo título e o cuarto consecutivo.
Foi a segunda vez na historia do torneo en que participaron tres equipos (a anterior fora en 1972), e a primeira na que se usou un sistema de todos contra todos.
Cesa
miniatura Cesa é un concello italiano da rexión da Campania, na provincia de Caserta, a 15 quilómetros de Nápoles e 14 de Caserta. A súa poboación a 1 de xaneiro de 2009 era de 7.896 habitantes.
382
Outros
Historia ano a ano
Pradaría
Características
En certo lugares xeográficos a vexetación destes ecosistemas acadou un estado clímax, sendo praderías naturais. Este é o caso dos prados de montaña de tipo alpino, así como o das grandes formacións herbáceas do mundo, como as praderías norteamericanas de gramíneas altas anuais.
Paraguai nos Xogos Olímpicos
A nación só gañou unha medalla, unha prata en fútbol masculino en 2004 en Atenas.
Cociña vexetariana
Receitas que usan sucedáneos cárnicos
miniatura|Hamburguesa vexetal con tomate e orégano Morningstar Farms gornecida con cebola, kétchup e cheddar. miniatura|Un pastel vegano de sucedáneo de carne, contendo proteína de soia e champiñóns. Trátase de versións vexetarianas de pratos populares que gozan o non vexetarianos e que frecuentemente se consomen como comida rápida, fácil de preparar, alimentos de transición para os novos vexetarianos, ou como forma de ensinar ao non vexetarianos que poden selo e seguir gozando da súa comida favorita. Moitos vexetarianos gozan destes pratos como parte dunha dieta variada.
Produtos comerciais
En Australia hai dispoñibles diversos produtos vexetarianos na maioría de cadeas de supermercados e a Asociación Vexetariana/Vegana de Queensland edita unha guía de compras vexetariana.
6ª edición dos Premios Mestre Mateo
miniatura|250px|[[Teatro Jofre de Ferrol.]] A 6ª edición dos Premios Mestre Mateo celebrouse o 15 de abril de 2008 no Teatro Jofre de Ferrol. Os nomeamentos déronse a coñecer no mes anterior.
Torque (colar)
Ao longo de toda Europa, existe unha variada tipoloxía: macizos, ocos, con remates (periña, escocia, tronco de cono, campánula, cabeza de cravo...), con decoración, de ouro ou doutros metais. Da súa existencia despréndese unha importante xerarquización social e unha especialización artesá salientable. miniatura|[[Castro de Santa Trega, remates de torques.]]
National LGBTI Health Alliance
A National LGBTI Health Alliance, en galego "Alianza Nacional de Saúde LGBTI", é unha organización de saúde para organizacións LGBT e intersexuais en Australia. Organización sen ánimo de lucro, foi creada en agosto de 2007. A alianza está presidida actualmente por Susan Ditter; Rebecca Reynolds é directora executiva.
Conferencia nacional de saúde en diferenza
A Alianza organiza unha conferencia bianual, Health in Difference. A conferencia de 2013 celebrouse en Melbourne en abril. Joy 94.9 rexistrou as sesións plenarias.
Afiliacións
O National LGBTI Health Alliance é membro do Centro de Investigación Cooperativa Young and Well e da Coalición Nacional para a Prevención do Suicidio.
Catasós, Lalín
Patrimonio
Consérvanse algúns túmulos funerarios.
Simone Scheers
Simone Scheers, nada o 1 de agosto de 1943 en Machelen, no Brabante Flamengo, é unha numismática belga especializada nas moedas dos pobos celtas.
Jonathan Rhys Meyers
Jonathan Rhys Meyers, nado como Jonathan Michael Francis O'Keeffe o 27 de xullo de 1977 en Dublín, é un actor e modelo irlandés.
28ª edición dos Óscar
Premios
miniatura|150px|[[Ernest Borgnine, mellor actor]] miniatura|150px|[[Anna Magnani, mellor actriz]] miniatura|150px|[[Jack Lemmon, mellor actor secundario]]
Radiación infravermella
Termografía
A radiación infravermella está asociada a miúdo coa calor, xa que os obxectos a temperatura ambiente ou superior emiten radiación principalmente concentrada na banda da infravermella media. Iso permite empregar os infravermellos para determinar a temperatura de obxectos a distancia (se se coñece a emisividade). Esta técnica chámase termografía ou, no caso de obxectos moi quentes, pirometría. A termografía emprégase basicamente en aplicacións industriais e militares.
Comunicacións
miniatura|Un teléfono móbil cun porto de comunicación por infravermellos de tipo IrDA. Por medio desta canle podemos intercambiar información entre o ordenador e o teléfono, teléfonos, imaxes, sons, etc. A transmisión de datos a través da radiación infravermella tamén se emprega en aplicacións de comunicación a curta distancia, como por exemplo entre os ordenadores e os seus periféricos, ou entre os ordenadores e os PDA ou os teléfonos móbiles. Estes aparellos que incorporan este tipo de comunicación seguen polo xeral un estándar publicado pola Infrared Data Association ou IrDA. Outro uso moi común é o que fan os controis remotos, que empregan os infravermellos no canto de ondas de radio, xa que así non interfiren con outros sinais electromagnéticos como os sinais de televisión. Os infravermellos son axeitados para ser utilizados en interiores e en presenza das persoas, non traspasan as paredes e non poden interferir cos aparellos que poida haber noutras habitacións. Tanto os controis a distancia como os aparellos IrDA utilizan díodos emisores de luz para xerar unha radiación infravermella que pasa por unha lente de plástico. Do lado do receptor hai un fotodíodo de silicio que converte a radiación infravermella que recibe nunha corrente eléctrica, e que só responde ó sinal premendo o botón que crea o emisor, filtrando a radiación infravermella do ambiente, que cambia pouco a pouco.
Climatoloxía
Os investigadores utilizan un aparello chamado pirxeómetro para medir de xeito continuo a irradiancia terrestre. Trátase dun radiómetro que traballa na banda infravermella, aproximadamente entre os 4,5 e os 50 µm.
Hélice superenrolada
miniatura|200px|dereita|O exemplo clásico de hélice superenrolada é a [[cremalleira de leucina GCN4 (código PDB 1zik), que é un homodímero paralelo antihorario. Hai diversos tipos de hélices superenroladas.]] Unha hélice superenrolada (en inglés coiled coil) é un motivo estrutural das proteínas, no que se enrolan xuntas de dúas a sete hélices alfa, orixinando como formas máis comúns dímeros e trímeros. Moitas proteínas do tipo de hélice superenrolada están implicadas en importantes funcións biolóxicas tales como a regulación da expresión xénica, como é o caso dos factores de transcrición. Exemplos notables son as oncoproteínas c-fos e jun, e a proteína muscular tropomiosina.
Morte teórica de información
Historia e características
A "morte teórica de información" tamén xorde no contexto da criónica, que pode ser vista como o uso da criopreservación para tentar evitar a morte teórica de información. O uso do criterio teórico de información formouse en base a argumentos éticos que afirman que a criónica é un intento de salvar vidas no canto de ser un método de enterro para os mortos. En contraste, se a criónica non pode ser aplicada antes de que a morte teórica de información ocorra, ou se o procedemento de criopreservación en si causa morte teórica de información, entón a criónica non é viable.
Yobe
Este estado pode subdividirse en dezasete áreas de goberno local, a saber:
Serbia central
Historia
O Despotado de Serbia foi conquistado polo Imperio otomán no século XV. Unha das unidades administrativas otomás chamouse Sandjak de Smederevo, formado ao redor da cidade de Smederevo. Despois, a sede do Sandjak traladouse a Belgrado, e o territorio foi coñecido como o Baxalato (Pashaluk) de Belgrado.
Enerxía azul
miniatura|W1: auga de río; W2: auga de mar; M: membrana; O: proceso osmótico; P: presión obtida. A enerxía azul ou osmótica consiste na enerxía eléctrica obtida a partir do encontro entre auga mariña e auga doce, isto é, grazas ó gradiente de concentración de sal entre a auga do mar e a auga doce.
Cercio, Lalín
Servizos
Cercio conta cun colexio público, chamado CEIP Plurilingüe Varela Buxán. As especialidades impartidas nel son: Música, Relixión, Educación Física, Inglés e Seccións bilingües.
Dito Colexio leva o nome de Varela Buxán en conmemoración ao escritor e director teatral galego Manuel Daniel Varela Buxán, nado en Lamas (A Estrada) o 2 de marzo de 1909 e finado en Cercio (Lalín) o 25 de setembro de 1986.
Iman Shumpert
Traxectoria profesional
O 30 de xaneiro de 2021, Shumpert asinou de novo cos Brooklyn Nets, onde xogou un partido antes de ser cortado. O 26 de febreiro de 2021, asinou un contrato de dez días cos Nets.
Indutor (bioloxía)
Funcións
Os ligandos que se unen para desactivar ás proteínas activadoras non son tecnicamente indutores, xa que o que fan é impediren a transcrición.
Alejandro Parreño
Alejandro Parreño Gausí, nado en València o 10 de xaneiro de 1978, é un cantante e compositor español que saltou á fama como concursante da primeira edición de Operación Triunfo.
Cristimil, Lalín
Patrimonio
O castro de Cristimil está composto por un recinto de planta oval. Ten as seguintes dimensións: no eixo NO-SL mide 60 m (interior) e uns 95 m (exterior). O eixo N-S mide 75 m (interior) e 90 m (exterior); se se inclúe o foxo neste eixo, chega aos 115 m. O terraplén rodea todo o recinto pero non se conserva na zona oeste, mentres que na leste se aprecia nalgúns treitos. Ten un caída máxima duns 11 m cara ao norte. Conserva parapeto nas zonas nordés, leste, sur e arranque de sueste, acadando unha altura duns 9–10 m respecto da superficie da coroa. Un foxo rodea os sectores meridional e oriental do recinto, aínda que neste lado está moi modificado polo trazado da estrada PO-6004. Hai unha entrada recente -que corta o parapeto- polo suroeste que dá acceso ás leiras cultivadas no interior da coroa.
Ácido teicoico
miniatura|dereita|300px|Estrutura repetitiva dun ácido teicoico de [[Micrococcaceae]] Os ácidos teicoicos (do grego τεῖχος, teicos, 'parede') son un tipo de polímeros ácidos bacterianos formados por unidades dos polialcohois glicerol fosfato ou ribitol fosfato unidos por enlaces fosfodiéster, e a miúdo presentan unidas moléculas de azucres e D-alanina.
Adipocito
Adipocitos brancos ou uniloculares
As células adiposas brancas, uniloculares ou monovacuolares conteñen unha gran pinga de lípido, que enche case toda a célula, rodeada por unha fina capa de citoplasma cos orgánulos. O núcleo da célula é aplanado e periférico. Posúen un aparato de Golgi e mitocondrias filamentosas. Unha célula branca típica ten 0,1mm de diámetro, pero poden ser o dobre de grandes ou a metade. O lípido almacenado está en estado semilíquido, e está composto principalmente de triglicéridos e ésteres do colesterol. As células adiposas brancas secretan moitas proteínas que actúan como adipocinas, tales como a resistina, adiponectina e leptina.
Adipocitos castaños ou multiloculares
As células adiposas castañas, multiloculares ou plurivacuolares son poligonais. A diferenza das células do tecido adiposo branco, teñen unha considerable cantidae de citoplasma, con moitas pingas de lípido pequenas espalladas. O núcleo é redondo, e, aínda que está situado un pouco excéntrico, non é periférico. A cor castaña destas células débese á gran cantidade de mitocondrias que teñen, que ademais, son un tipo de mitocondria especial, cunhas cristas peculiares e unha proteína que desaxusta a respiración celular, de modo que en vez de producir enerxía en forma de ATP, disípana como calor. De feito, a misión do tecido adiposo castaño é a produción de calor, especialmente nos nenos pequenos, nos que este tecido é máis abundante, xa que decrece coa idade.
Guilty
Promoción
En decembro de 2007, Hamasaki actuou en directo dez veces en programas xaponeses. A canción que se promocionou foi "Together When...". Por outra parte, Ayumi Hamasaki apareceu en portada oito veces en diversas revistas: "Sweet", "Voce", "Bea’s Up", "Vivi", "Popteen", "Cawaii", "S Cawaii" e "Tokyo Headline". Así mesmo, a finais de decembro colocáronse bastante carteis e pósteres en Shibuya (Toquio) promocionando Guilty.
Singles
Vendas acumuladas dos singles: 276,831
Léonie Duquet
Traxectoria
Léonie Duquet naceu na aldea campesiña de La Chanelotte, en les Combs, en Francia. Desde moza ingresou á Congregación das Misións Estranxeiras de París Société des Missions Etrangères) que a enviou en 1949 á Arxentina, instalándose en Hurlingham e Morón, no cordón industrial de Buenos Aires, orientándose á catequese de persoas con necesidades especiais.
Duquet formou alí parte do grupo dirixido polo sacerdote Ismael Calcagno, primo político de Jorge Rafael Videla, o ditador ao mando ao momento de ser secuestrada e asasinada. Paradoxalmente, Léonie Duquet coñeceu a Videla de mozo debido a que este recorreu á súa axuda para a asistencia do seu fillo Alejandro, un neno discapacitado a quen Léonie coidou, ensinou e catequizou na Casa da Caridade de Morón
Desaparición, secuestro, tortura e asasinato
Léonie foi levada directamente ao centro clandestino de detención situado na Escuela de Mecánica de la Armada (ESMA), baixo o control da Mariña Arxentina, onde foi recluída no sector denominado "Capuchita". Alí permaneceu aproximadamente 10 días, lapso durante o cal foi constantemente torturada. No Informe Nunca Más as testemuñas Maggio e Cubas, sobreviventes da ESMA, relataron o que sabían sobre a súa sorte:
Identificación do seu corpo e enterro
O día 25 de setembro de 2005, 27 anos logo de ser asasinada, Léonie Duquet foi enterrada no xardín da Igrexa Santa Cruz, en Buenos Aires, xunto ás dúas nais de Praza de Maio secuestradas con ela María Ponce de Bianco e Esther Ballestrino de Careaga e a activista de dereitos humanos Ángela Auad. As cinzas de Azucena Villaflor foron esparexidas na Praza de Maio.
Palestina nos Xogos Olímpicos
Palestina participou por vez primeira nos Xogos Olímpicos en 1996, e dende entón enviou deportistas para competir en cada edición dos Xogos Olímpicos de Verán. Os deportistas palestinos nunca conseguiron obter unha medalla olímpica.
Autoorganización
Historia da idea
Os antigos atomistas creron xa que, dadas unhas condicións espaciais e temporais suficientes, a autoorganización da materia había aparecido como un produto natural necesario. Aristóteles engadiu as causalidades formal e final para explicar as formas nas que, de xeito recorrente, se organiza a materia no mundo natural. A introdución dunha intelixencia divina a partir da escolástica para dar conta das formas naturais fixo practicamente desaparecer ás teorías de corte inmanentista ata o século XIX. A Naturphilosophie, partindo de certas pasaxes da Crítica do Xuízo de Kant volveu falar das "leis universais da forma". As súas ideas caeron en desuso ata os albores do século XX, coa obra de D'Arcy Wentworth Thompson.
Autoorganización biolóxica
miniatura|dereita|Filotaxe de follas opostas
Vakhtang Kikabidze
Traxectoria
Fillo da princesa Manana Bagration-Davitashvili e do xornalista Konstantin Kikabdidze, morto en combate en 1942 durante a segunda guerra mundial, cando Vakhtang tiña tres anos. Entre 1955 e 1957 estudou na Universidade de Tiflis e de 1961 a 1963 no Instituto de Linguas Estranxeiras de Tiflis. En 1966 fixo a súa primeira aparición no cinema e nese ano uniuse ao grupo Orera. Protagonizou o filme Minimo en 1977 que se converteu na súa interpretación máis coñecida, outros filmes nos que actuou foronNe Goryui (1970), Sovsem propaschij (1974) e o último filme foi Fortuna (2000). Como director realizou Itsotskhle genatsvale en 1981 e Mamakatsebi en 1985.
Tornareccio
miniatura|Situación do concello na provincia de Chieti Tornareccio é un concello italiano da provincia de Chieti, na rexión dos Abruzos. A súa poboación é de 1.937 habitantes (2010).